Dolby Laboratories

Dolby Laboratories, (skrátene Dolby Labs), je americká spoločnosť, ktorá sa špecializuje na oblasť redukcie šumu pri analógovom alebo digitálnom spracovaní zvuku. Produktom su patentované technológie, ktoré poskytuje pre široké použitie v spotrebnej elektronike a profesionálnych zariadeniach.

História 

Spoločnosť založil v roku 1967 Ray Dolby spolu so svojím bratom Dalom ešte vo Velkej Británii, v Crabtree Lane na okraji Londýna. Neskôr v roku 1976 premiestnil firmu do Kalifornie v Spojených štátoch. Prvým produktom Dolby Labs bolo zariadenie Dolby 301 s redukciou šumu typu A a kompandér pre systém redukcie šumu. Tieto zariadenia boli určené pre profesionálne nahrávacie štúdiá.

Dolbymu sa podarilo presvedčiť Henryho Klossa zo spoločnosti KLH, aby vyrábal aj spotrebiteľské zariadenia so zabudovanou redukciou šumu. V roku 1968 uviedol systém Dolby B.

Prvým filmom, kde sa technológia redukcie šumu použila pri nahrávaní a spracovaní, bol Mechanický pomaranč z roku 1971. Ten však používal ešte štandardnú optickú zvukovú stopu. Tú mal zakódovanú v systéme Dolby až film Callan z roku 1974. V roku 1975 uzrelo svetlo sveta Dolby Stereo - teda systém kódovania a redukcie šumu pre viac ako jednu zvukovú stopu. Tento systém zahŕňal jednu dodatočnú centrálnu stopu a dva postranné kanály. Prvým filmom so zjednodušenou Dolby Stereo technológiou bol Lisztomania z roku 1975. Až film Zrodila sa hviezda z roku 1976 používal plnohodnotný Dolby Stereo Surround.

Netrvalo ani desať rokov, a viac ako 6 tisíc kín bolo vybavených zvukovými aparatúrami Dolby Stereo. Dolby potom prepracoval tento systém pre domáce použitie tým, že použil len postranné stopy. Systém bol nazvaný Dolby Surround. Neskôr vyvinul aj Dolby Pro Logic, ktorý bol domácou verziou profesionálnych zariadení.

Vývoj pokračoval a Dolby vyvinul schému pre digitálnu kompresiu priestorového zvuku kinosál. Bol nazvaný jednoducho Dolby Digital a prvým filmom v tomto systéme bol Batman sa vracia z roku 1992.

V roku 1995 prišiel spolu s filmom Jasné nebezpečenstvo systém Dolby AC-3 na novom formáte Laserdisc. Ten sa síce neujal, ale Dolby AC-3 sa stal bežnou súčasťou iného formátu - DVD.

Dolby Digital je bežnou súčasťou dnešnej digitálnej techniky, satelitnej a káblovej televízie a štandard pre nastupujúce technológie ako napr. HDTV.

17. februára 2005 spoločnosť vstúpila aj na burzu pod kódom DLB a zhruba o mesiac neskôr oslávila 40 rokov svojej existencie.

Začiatkom roka 2007 bol oznámený nový produkt, Dolby Volume, ktorý má umožnit užívateľom udržať rovnakú úroven hladiny zvuku pri prepínaní kanálov, alebo zabrániť nechcenému náhlemu zvýšeniu hlasitosti (ako sa stáva napr. keď vysielanie programu preruší reklama).

V júni 2010 Dolby Labs uviedla systém Dolby Surround 7.1, určený najmä pre kiná a divadlá. Prvým filmom s týmto formátom bol Toy Story 3: Príbeh hračiek od spoločnosti Pixar. Už v apríli 2012 malo viac ako 3600 kín inštalovaný tento zvukový systém. V tomto mesiaci Dolby Labs uviedli aj systém Dolby Atmos, ktorý umožňuje prakticky nelimitovaný počet zvukových kanálov. Prvou snímkou v tomto formáte sa stal animovaný film Neskrotná, opäť od Pixaru.

24. februára 2014 Dolby Labs odkúpili spoločnosť Doremi Labs za 92,5 milióna dolárov v hotovosti plus ďalších 20 miliónov v podmienenej protihodnote v priebehu nasledujúcich štyroch rokov.

Technológie

Redukcia šumu pre analógový zvuk 

 Dolby A/B/C/S-Type NR: systém redukcie šumu v oblasti profesionálnych a spotrebiteľských zariadení pre nahrávanie zvuku na magnetické pásky alebo kazety.

 Dolby SR (Spectral Recording): profesionálny 4-kanálový systém redukcie šumu, používaný od roku 1986, ktorý zlepšuje dynamický rozsah analógových nahrávok a prenos o viac ako 25 dB.

 Dolby FM: systém redukcie šumu pre vysielanie rádií na FM frekvenciách.

 Dolby HX Pro: kompaktný koncový systém určený pre elimináciu negatívneho dopadu zvukov vyšších frekvencií na nahrávke na páskových nahrávacích zariadeniach.

Kompresia a kódovanie zvuku 

 Dolby Digital (známy aj ako AC-3) je formát stratovej kompresie. Dokáže spracovať 1 - 6 samostatných kanálov a jeho použitie je bežné najmä v rozšírenom formáte zvuku 5.1.

 Dolby Digital EX: zaviedol maticové kódovanie centrálneho zadného kanála pre Dolby Digital na zvukový výstup typu 6.1. Tento centrálny zadný kanál býva často ešte rozdelený na dva pre verziu 7.1.
 Dolby Digital Plus (známy ako E-AC-3) je stratový zvukový kodek založený na Dolby Digital so spätnou kompatibilitou, ale širšími možnosťami. Dolby Digital Plus je taktiež optimálnou voľbou pre prostredie s limitovaným dátovým tokom, napríklad pri digitálnom vysielaní.
 Dolby Digital Live je hardvér s technológiou dekódovania v reálnom čase, používaný najmä vo videohrách, herných konzolách alebo osobných počítačoch. Ekvivalentom u konkurenčného DTS je technológia DTS Connect.

  Dolby E: profesionálny kódovací systém optimalizovaný pre distribúciu rozšíreného a viackanálového zvuku prostredníctvom dvojkanálovej post produkcie a vysielacích infraštruktúr, prípadne na nahrávanie rozšíreného zvuku na dvojkanálovú stopu bežných digitálnych videopások, video serverov, komunikačných liniek, prepínačov alebo rozbočovačov.

 Dolby Stereo (známe ako Stereo A): pôvodná analógová technológia pre optický záznam na 35mm kinofilm s kódovaním štyroch kanálov (ľavý, pravý, centrálny a rozšírený).

 Dolby TrueHD: súčasná technológia bezstratového kódovania. Ponúka reprodukciu záznamu bit po bite presne ako zo štúdiového mastra. Je schopné spracovať sedem kanálov plného rozsahu 24-bit/96 kHz plus nízkofrekvenčný (LFE) kanál s vytvorením 7.1 štandardu na použitie pre HDMI HDMI rozhranie.

 AAC

 aacPlus

 Dolby Pulse: released in 2009, it is identical to the HE-AAC v2 codec except for the addition of Dolby metadata, which is common to Dolby's other digital audio codecs. This metadata "ensures consistency of broadcast quality."

Spracovanie zvuku 

 Dolby Headphone: implementácia virtuálneho rozšírenia, simuláciou 5.1 zvukového poľa v štandardných stereosluchátkach.

 Dolby Virtual Speaker: simulácia 5.1 zvukového poľa na bežných dvojkanálových reprosústavách.

 Dolby Surround, Dolby Pro Logic, Dolby Pro Logic II, Dolby Pro Logic IIx a Dolby Pro Logic IIz: tieto dekodéry rozširujú zvuk pre väčší počet kanálov, pričom ich zakódujú do dvoch kanálov.

 Audistry: technológia zlepšujúca kvalitu zvuku.

 Dolby Volume: redukcia zmien hlasitosti

 Dolby Mobile: verzia typu Dolby surround sound špecifikcy určená pre mobilné telefóny.

 Dolby Audio Plug-in for Android: balíček API pre knižnice Java umožňujúci programátorom Androidu využívať výhody technológie Dolby Digital Plus zabudovanej do mobilov a tabletov.

Spracovanie obrazu 

 Dolby Contrast poskytuje zlepšenie kontrastu obrazu na LCD displejoch s maticovým LED podsvietením.

 Dolby Vision

Digitálne kino 

 Dolby Digital Cinema

 Dolby 3D

 Dolby Atmos

Živý zvuk 

 Dolby Lake Processor

Referencie

Externé odkazy 

 Oficiálna stránka Dolby Labs
 Stránka Dolby Developer
 Transcripts of Dolby Laboratories, Inc.'s Quarterly Conference Calls

Zdroj 

 
 
Podniky v USA
Zvuk
Počítačové technológie